Deatonile antakse preemia tarbimise, vaesuse ja heaolu analüüsi eest, ütles akadeemia peasekretär Göran Hansson.
Majanduspreemia ei kuulu klassikaliste Nobeli preemiate hulka. Selle asutas 1968. aastal Rootsi Pank ning esimene laureaat selgus aasta hiljem. Seetõttu on ka majanduspreemia ametlik nimetus "Rootsi Panga majanduspreemia, millega mälestatakse Alfred Nobeli".
Autasu saab Angus Deaton kätte 10. detsembril (Alfred Nobeli surma-aastapäeval) Stockholmis. Majanduspreemia on sama suur kui teised Nobeli preemiad – kaheksa miljonit Rootsi krooni (850 000 eurot).